ยูไนเต็ดแอร์ไลน์ จะปลดฝูงราชินีแห่งท้องฟ้า โบอิ้ง747 ภายในปี 2018
เมื่อวันที่ 16 พ.ย.2559 ยูเอสเอทูเดย์ รายงานว่า หลังจากที่สายการบินชั้นนำส่วนใหญ่ไม่ว่าจะเป็น เอเอ็นเอ เจแปนแอร์ไลน์ คาร์เธย์แปซิฟิก สิงคโปร์แอร์ไลน์ และ แอร์ฟรานซ์ ได้ทยอยเลิกใช้งานเครื่องบินโดยสารลำตัวกว้างขนาดใหญ่ ที่บินได้ในระยะไกลแบบ 4 เครื่องยนต์ โบอิ้ง 747 หรือ จัมโบเจ็ต ที่มีฉายาว่า ราชินีแห่งนางฟ้า ออกจากฝูงบินตัวเองไปแล้ว,ล่าสุดก็มาถึงสายการบินใหญ่ของสหรัฐอเมริกา อย่างยูไนเต็ดแอร์ไลน์ ที่ประกาศว่าจะปลดประจำการเครื่องบินโบอิ้ง 747-400 ที่มีอยู่ 20 ลำทั้งหมดในเดือน ต.ค.ปี 2018 โดยจะปลดประจำการก่อน 8 ลำภายในปี 2017 โดยเรื่องนี้ถูกประกาศในงานแถลงผู้ถือหุ้นและนักลงทุน เมื่อวันที่ 16 พ.ย.2559 ที่ผ่านมา โดยยูไนเต็ด แอร์ไลน์มีแผนที่จะเลิกใช้งานเครื่องรุ่นนี้มานานแล้ว และนำเอาเครื่องบินลำตัวกว้างแบบ 2 เครื่องยนต์ ที่มีประสิทธิภาพดีกว่า ประหยัดพลังงานมากกว่า อย่างโบอิ้ง 787 ดรีมไลเนอร์ และ โบอิ้ง 777-300ER มาบินแทน,สำหรับเครื่องบินโบอิ้ง 747-400 ของยูไนเต็ต ปัจจุบันจัดเรียงที่นั่งให้บรรทุกผู้โดยสารได้ 374 ที่นั่ง แต่ในฝูงบินโบอิ้ง 777-200 ที่ใช้งานอยู่ มีการจัดเรียงที่นั่งหลากหลายที่รองรับผู้โดยสารได้ 266-364 ที่นั่ง ในขณะที่เครื่องรุ่นใหม่ล่าสุดอย่างโบอิ้ง 787-8 และ 787-9 ดรีมไลเนอร์ มีการจัดวางที่นั่งโดยสาร 219 ที่นั่ง และ 252 ที่นั่ง ตามลำดับ,จากการประกาศแผนปลดประจำการโบอิ้ง 747 ของยูไนเต็ดแอร์ไลน์ จะทำให้ สายการบินเดลต้า แอร์ไลน์ เป็นสายการบินเพียง 1 เดียวของสหรัฐที่ยังคงใช้งานโบอิ้ง 747 ที่มีอยู่ 9 ลำต่อไป โดยทางเดลต้าเองก็มีแผนที่จะเลิกใช้งานโบอิ้ง 747 ในช่วงปลายปี 2017 เช่นกัน,ด้าน นายมอร์แกน ดูแรนท์ โฆษกของสายการบินเดลต้า แอร์ไลน์ กล่าวว่า เดลต้ามีแผนจะปลดประจำการโบอิ้ง 747 จำนวน 5 ลำที่ยังมีใช้งานในช่วงสิ้นปี 2016 นี้ และจำนำเอาเครื่องบินอื่นๆ ที่มีอยู่มาใช้งานแทน เช่น เครื่องบินแอร์บัส เอ330-300 ใหม่รวมทั้ง แอร์บัส เอ350 XWB ที่เดลต้าแอร์ไลน์ มีกำหนดรับมอบเข้าประจำการในปี 2017 ด้วย ทั้งนี้เครื่องบินโบอิ้ง 747 ที่เดลต้าใช้งานอยู่มีการจัดเรียงที่นั่งโดยสารลำละ 376 ที่นั่ง.,ที่มา : ,usatoday,อำลา โบอิ้ง 747 คาเธ่ย์แปซิฟิค บินเที่ยวสุดท้ายฮ่องกง-ฮาเนดะ,ตามไปดู จัมโบเจ็ต 747-400 ของ KLM โชว์ลงจอดที่ เซนต์ มาร์เท่น (ชมคลิป)
ยูไนเต็ดแอร์ไลน์ จะปลดประจำการเครื่องบินโดยสารโบอิ้ง 747-400 ที่มีอยู่ 20 ลำทั้งหมดในเดือน ต.ค.ปี 2018 โดยจะปลดประจำการก่อน 8 ลำภายในปี 2017 และจะเอาโบอิ้ง 777-300ER และ 787 ดรีมไลเนอร์ มาบินแทน
โบอิ้ง 747-400,โบอิ้ง 747,จัมโบเจ็ต,ราชินีแห่งนางฟ้า,ยูไนเต็ดแอร์ไลน์,เครื่องบินโดยสาร,สายการบิน,เดลต้า แอร์ไลน์,โบอิ้ง,การเดินทางทางอากาศ